

              NOTA DE FUNDAMENTARE
la proiectul hotărârii Guvernului pentru modificarea     
anexei nr.1 la Hotărârea Guvernului nr. 602/2024 cu privire la constituirea, organizarea și funcționarea Instituției Publice Oficiul Național pentru Dezvoltarea Infrastructurii ,,Moldova-Proiect”

	1. Denumirea sau numele autorului și, după caz, a/al participanților la elaborarea proiectului actului normativ

	Proiectul hotărârii Guvernului pentru modificarea anexei nr.1 la Hotărârea Guvernului nr. 602/2024 cu privire la constituirea, organizarea și funcționarea Instituției Publice Oficiul Național pentru Dezvoltarea Infrastructurii ,,Moldova-Proiect” a fost elaborat de către Ministerul Infrastructurii și Dezvoltării Regionale (în continuare – MIDR).

	2. Condițiile ce au impus elaborarea proiectului actului normativ

	2.1. Temeiul legal sau, după caz, sursa proiectului actului normativ

	Instituția Publică Oficiul Național pentru Dezvoltarea Infrastructurii ,,Moldova-Proiect” (în continuare - IP ONDIMP) a fost constituită prin Hotărârea Guvernului nr. 602/2024 întru asigurarea îmbunătățirii și eficientizării mecanismelor aferente implementării proiectelor investiționale și de asistență tehnică, cu finanțare externă și internă în domeniul infrastructurii de transport, transportului și construcțiilor, inclusiv prin coordonarea, gestionarea, monitorizarea și evaluarea aspectelor de implementare a proiectelor în domeniile evocate.
Totodată, prin Legea nr. 329/2025 privind Fondul național de dezvoltare a sistemului de documente normative în construcții, în sarcina IP ONDIMP, a fost pusă implementarea programelor și a proiectelor de dezvoltare a sistemului de documente normative în construcții (în continuare - SDNC) finanțate din mijloacele Fondului.
Astfel, conform prevederilor art. 12 din Legea nr. 329/2025, implementarea programelor și a proiectelor de dezvoltare a SDNC finanțate din mijloacele Fondului se realizează de către unitatea de implementare, creată în cadrul Instituției Publice Oficiul Național pentru Dezvoltarea Infrastructurii „Moldova – Proiect”. Organizarea și funcționarea unității de implementare se efectuează conform prevederilor actului normativ care prevede constituirea, organizarea și funcționarea Instituției Publice Oficiul Național pentru Dezvoltarea Infrastructurii „Moldova – Proiect”, iar cheltuielile de organizare și de funcționare a unității de implementare se suportă din contul Fondului.

	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative

	Fondul național de dezvoltare a sistemului de documente normative în construcții, este un fond special destinat pentru buna asigurare a dezvoltării bazei normative în construcții, constituit cu participarea investitorilor în construcții, inclusiv și consolidarea sistemului calității în construcții, în scopul asigurării rezistenței mecanice a construcțiilor; siguranța la incendiu; igienă, sănătate și mediu înconjurător; siguranță și accesibilitate în exploatare; protecție împotriva zgomotului; economie de energie și izolare termică precum și utilizare sustenabilă a resurselor naturale care reprezintă cerințele fundamentale obligatorii pentru obținerea unor construcții de calitate, astfel încât să nu reprezinte o amenințare pentru viața oamenilor și mediul înconjurător. Totodată, Fondul creat va asigura gestionarea eficientă și transparentă a surselor financiare acumulate din defalcările agenților economici cu activități în construcții, a celor alocate din bugetul de stat și din alte surse care nu contravin legislației și va conduce la creșterea gradului de armonizare a documentelor normative pentru domeniul construcțiilor, amenajării teritoriului și urbanismului cu cele ale Uniunii Europene.
Volumul mijloacelor Fondului se aprobă anual prin legea anuală a bugetului de stat, în corespundere cu Legea finanțelor publice și responsabilității bugetar-fiscale nr. 181/2014.
Administrarea defalcărilor prevăzute la alin. (3) lit. b) se efectuează de către Serviciul Fiscal de Stat în coordonare cu organul central de specialitate în domeniul construcțiilor. Serviciul Fiscal de Stat realizează alocarea mijloacelor Fondului, cu aprobarea prealabilă a Consiliului național de coordonare a Fondului, prin contul unic trezorerial al Ministerului Finanțelor, iar operațiunile financiare de executare a proiectului de investiții cu finanțare din sursele de asistență externă se derulează de către unitatea de implementare din cadrul IP ONDIMP.
Astfel, reieșind din cadrul normativ enunțat, este necesar completarea Statutului Instituției Publice Oficiul Național pentru Dezvoltarea Infrastructurii „Moldova – Proiect”, aprobat prin Hotărârea Guvernului nr. 602/2024 cu atribuțiile specifice ce vizează utilizarea eficientă a mijloacelor Fondul național de dezvoltare a sistemului de documente normative în construcții.

	3. Obiectivele urmărite și soluțiile propuse

	Obiectivele de bază ale proiectului de hotărâre sunt:
·  reflectarea noului domeniu de activitate atribuit Oficiului, conform cadrului normativ recent aprobat, prin Legea nr.329/2025 privind Fondul național de dezvoltare a sistemului de documente normative în construcții, precum și completarea funcțiilor Oficiului în acest sens. 

	3.1. Principalele prevederi ale proiectului și evidențierea elementelor noi

	Principalele prevederi ale proiectului de hotărâre sunt:
· reflectarea domeniului nou de responsabilități atribuit în aria de competență a Oficiului în conformitate Legea nr.329/2025 privind Fondul național de dezvoltare a sistemului de documente normative în construcții;
· completarea funcțiilor Oficiului în contextul asigurării implementării programelor și proiectelor de dezvoltare a sistemului de documente normative în construcții, conform Legii nr.329/2025.
Subsecvent, se propune ca hotărârea să intre în vigoare la data publicării în Monitorul Oficial al Republicii Moldova, fiind determinată de intrarea în vigoare la data de 23.07.2026 a Legii nr.329/2025 privind Fondul național de dezvoltare a sistemului de documente normative în construcții.

	3.2. Opțiunile alternative analizate și motivele pentru care acestea nu au fost luate în considerare

	Opțiuni alternative nu au fost examinate. Or, lipsa de intervenție va determina imposibilitatea de realizare a prevederilor Legii nr.329/2025 privind Fondul național de dezvoltare a sistemului de documente normative în construcții. 

	4. Analiza impactului de reglementare 

	4.1. Impactul asupra sectorului public

	Modificările propuse prin proiectul de hotărâre au impact pozitiv asupra sectorului public, întrucât promovarea acestora va contribui la îmbunătățirea eficienței și eficacității gestionării mijloacelor financiare ale Fondului. 

	4.2. Impactul financiar și argumentarea costurilor estimative

	Implementarea prevederilor proiectului nu va implica cheltuieli financiare suplimentare de la bugetul de stat, având în vedere că personalul unității de implementare cu responsabilități de implementare a programelor și proiectelor de dezvoltare a sistemului de documente normative în construcții, va fi remunerat din contul Fondului național de dezvoltare a sistemului de documente normative în construcții, în conformitate cu prevederile art.6 alin.(2) din Legea nr.329/2025.
Menționăm faptul că, numărul de persoane din care va fi constituit personalul unității de implementare a programelor și proiectelor de dezvoltare a sistemului de documente normative în construcții, va fi stabilit la etapa de distribuire detaliată a sarcinilor care urmează a fi realizate conform subpunctul 10.14
1 din Proiectul hotărârii Guvernului pentru modificarea anexei nr.1 la Hotărârea Guvernului nr. 602/2024 cu privire la constituirea, organizarea și funcționarea IP ONDIMP.
Totodată, numărul de persoane preconizate la constituirea unității, variază de la 3 la 5 persoane, iar cheltuielile salariale anuale vor varia între 952 560,00 lei și 
1 557 360,00 lei.
Subsidiar, menționăm că, în conformitate cu informația prezentată de către Serviciul Fiscal de Stat, prin scrisoarea nr. 26-15/1-07-55871 din 24.03.2026, suma taxei de la investitori sau proprietarii construcțiilor pentru dezvoltarea bazei normative în construcție (cod ECO 114425) încasată la bugetul de stat în perioada 30.01.2025-30.01.2026 constituie 44 255 000,1 lei, resurse eventual preconizate pentru a fi utilizate conform destinației Fondului național de dezvoltare a sistemului de documente normative în construcții.

	4.3. Impactul asupra sectorului privat

	Proiectul de hotărâre nu are impact asupra sectorului privat.

	4.4. Impactul social

	Proiectul de hotărâre nu are impact social direct. Totuși, gestionarea și valorificarea cu succes a mijloacelor fondului va duce la crearea unei baze normative solide și armonizate la standardele europene de construcție. 

	4.4.1. Impactul asupra datelor cu caracter personal

	Nu au fost identificate.

	4.4.2. Impactul asupra echității și egalității de gen

	Nu au fost identificate.

	4.5. Impactul asupra mediului

	Nu au fost identificate.

	4.6. Alte impacturi și informații relevante

	 Nu au fost identificate.

	5. Compatibilitatea proiectului actului normativ cu legislația UE 

	5.1. Măsuri normative necesare pentru transpunerea actelor juridice ale UE în legislația națională

	Proiectul de hotărâre nu are drept scop transpunerea actelor juridice ale UE în legislația națională. 

	5.2. Măsuri normative care urmăresc crearea cadrului juridic intern necesar pentru implementarea legislației UE

	 -

	6. Avizarea și consultarea publică a proiectului actului normativ

	Anunțul privind inițierea elaborării proiectului hotărârii Guvernului pentru modificarea anexei nr.1 la Hotărârea Guvernului nr. 602/2024 cu privire la constituirea, organizarea și funcționarea Instituției Publice Oficiul Național pentru Dezvoltarea Infrastructurii ,,Moldova-Proiect” a fost plasat pe site-ul web oficial al Ministerului Infrastructurii și Dezvoltării Regionale și pe portalul www.particip.gov.md. 
https://particip.gov.md/ro/document/stages/*/16683
În scopul respectării prevederilor Legii nr. 239/2008 privind transparența în proces decizional, proiectul este plasat pe pagina oficială web a Ministerului Infrastructurii și Dezvoltării Regionale, precum și pe portalul guvernamental www.particip.gov.md.  
https://particip.gov.md/ro/document/stages/*/16683 ca etapa II
https://particip.gov.md/ro/document/stages/*/16683 ca etapa III
Subsecvent, proiectul de hotărâre a fost supus avizării și consultărilor publice, conform art.32 din Legea nr.100/2017 cu privire la actele normative.

	7. Concluziile expertizelor

	
Conform art. 36 și art. 37 din Legea nr. 100/2017 cu privire la actele normative, proiectul a fost supus expertizei juridice și expertizei anticorupție.
Urmare a raportului de expertiză anticorupție EHG26/11713 din 23.07.2026, Centrul Național Anticorupție a concluzionat că au fost respectate rigorile de asigurare a transparenței decizionale statuate de prevederile art.8 lit. a)-d) din Legea nr. 239/2008 privind transparența în procesul decizional. Nota informativă a proiectului a fost structurată potrivit exigențelor de tehnică legislativă statuate de prevederile art.30 lit. a)-f) din Legea nr. 100/2017 cu privire la actele normative.
Totodată s-a menționat necesitatea aplicării noilor atribuții cu respectarea prevederilor Legii nr. 329/2025 privind Fondul național de dezvoltare a sistemului de documente normative în construcții, în special a art. 12 privind crearea și funcționarea unității de implementare în cadrul IP ONDIMP, a art. 7 privind principiile de alocare a mijloacelor Fondului și a art. 13 privind monitorizarea și controlul utilizării acestora și exercitarea atribuțiilor cu respectarea principiilor de integritate instituțională prevăzute de Legea integrității nr. 82/2017, inclusiv prin asigurarea transparenței, responsabilității și prevenirii riscurilor de utilizare neconformă a mijloacelor financiare publice.
Conform expertizei juridice, obiecții de ordin conceptual nu au fost prezentate, fiind expusă necesitatea revizuirii textul normei de la subpct. 10.141.3 și reformulării sintactice a atribuțiilor de la subpct. 10.141 .
Menționăm faptul că, aspectele invocate în cadrul ambelor expertize au fost  luate în considerare la definitivarea proiectului și reflectate în sinteza atașată la dosarul de însoțire a proiectului.

	8. Modul de încorporare a actului în cadrul normativ existent

	Aprobarea proiectului nu presupune modificarea altor acte normative.

	9. Măsurile necesare pentru implementarea prevederilor proiectului actului normativ

	 Ca urmare a aprobării proiectului de hotărâre vor fi necesare demararea unor măsuri de ordin administrativ pentru crearea unității de implementarea în cadrul IP ONDIMP și angajarea personalului necesar. 






Viceprim-ministru, ministru                                               Vladimir BOLEA

